​Tikkunsmax żjut u xaħmijiet jekk se tagħti d-demm
Is-Servizz Nazzjonali tat-Trasfużjoni tad-Demm jappella lid-donaturi tad-demm li mhux rakkomandat il-konsum ta' ikel b'kontenut għoli ta' żjut u xaħmijiet, b'mod partikolari qabel il-ħin tad-donazzjoni. Jgħid li dan it-tip ta' ikel huwa tqil, u ż-żjut u x-xaħmijiet li fih f'ħin qasir jidħlu fiċ-ċirkolazzjoni, bil-konsegwenza li l-prodott tad-demm jista' ma jkunx tal-kwalità mixtieqa għall-pazjenti. Is-servizz jirrakkomanda lil min ikun se jagħti d-demm biex qabel id-donazzjoni jiekol ikel tajjeb għas-saħħa, bħal ċereali, kif ukoll jixrob tal-inqas żewġ tazzi ilma. Minbarra fiċ-Ċentru ta' Gwardamangia li jiftaħ kuljum bejn it-8am u s-6pm, nhar il-Ħadd wieħed jista' jagħti d-demm maġenb il-Knisja tas-Salib Imqaddes f'Ħaż-Żabbar, bejn it-8.30am sas-1pm.